Corsaren, 1844-12-06
En Samtale. A. Hvad monstro Ussing og David ville foretage sig, naar den roeskildske Stænderforsamling sluttes? B. De ville Begge stille sig op i MødeboutikVinduet i Vimmelskaftet. - I den under russisk Jndflydelse redigerede Journal de Francsort, findes naturligviis hyppig Curiositeter. Saaledes i dens Nr. 325 fra Berlin: Le roi s'occupe toujours de plans grandioses ): Kongen beskjæftiger sig stadig med grandisse Planer; qui concernent surtout la construction d'eglises, dont il n'est pas rare que les dessins sortent du cabinet de S. M. - som især angaae Opbyggelsen af Kirker; og det er ikke usædvanligt, at Tegningerne udgaae fra Hs. Majestæts Cabinet. - For at bevare Alterklædet i Kirkerne for Tyvehaand under den stedse voxende Usikkerhed foreslaaer "Berlingske", at man sætter Jernvinduer for Kirkerne. Hvad mener De, kjære Berlinger, om man sætter Jernvinduer for Tyvene? - Vi have aldeles forsømt at underrette vore Læsere om, at der til det theaterbesøgende Publicums Bekvemmelighed siden 1ste November hver Aften er udgivet en Theaterplacat, der kaldes "Theaterbladet" eller Theaterlappen. Skjøndt ligesaa billig som det hidtil brugelige Placater (1 Sk. pr. Exempl.), er den langt større og bedre udstyret, som man da ogsaa kunde vente af det Berlingske Trykkeri. Den indeholder desuden adskillige Smaanotitser til Brug for dem, der gaae i Theatret strax efter Maaltidet og ville fordøie i No. - Denne nye Aflægger af den Berlingske Stamme synes i det Berlingske Huus at være Kjæledægge endog fremfor selve "Berlingske Tidende", ligesom et syvmaaneders Barn er det i en Familie. Af Adresseavisen forleden faaes det f. Ex., at under en Concert i Ridehuset havde Broderen Berling selv stillet sig i Spidsen for Salget af sin Placat; selv forte han fine smaae newsmen ind i Salen som paa en Kampplads, assisteret af sit hele Contoirpersonale, der spillede samme Rolle som de russiske Officierer spille med deres Soldater under en Kamp: forhindrede dem fra at løbe bort. Saaledes lykkedes det den lille Hær ved Fasthed og Sammenhold fuldkomment at beseire den gamle Theaterplacat for denne Aften, skjøndt Nogle paastaae, at Theaterkritiken i sidstnævnte er bedre end den i det nye"Theaterblad". - I et Digt med den poetiske Overskrift: "Jgjen Sproget" (indrykket i "Fædrelandets" Feuilleton af 3die dennes), og som gaaer ud paa at anbefale det danske Sprog. synger Digteren Juul blandt Mere: "Troer Du ei, at Fader Holberg Med sit Lunes gyldne Vin Før kan varme danske Hjerter, End Terents med sin Latin?" Upaatvivleligt, Hr. Juul. - I Henhold hertil udtrykker Digteren i det Følgende sit bifald med, at Wedels gode danske Oversættelse af Saxo paany skal optrykkes. Saare rigtigt bemærker han, at, "hvis vi vort Sprog vil hædre, maae vi først de Unge lære, Nordens Tunge ret at kjende, og - de vil den sikkert ære." Læseren kan vist tydeligt mærke, at det er Vers. - Men, da han undersøger Sprogsagen grundigt, kommer han ogsaa til paany at udtale den Anke, der ikke kan gjentages ofte nok, og som selv Politivennen ivrer over, at den nationale Digtekunst fortrænges fra Scenen af pariser Slibrigheder og tydsk Skryderi, men som i Poesi lyder saaledes: "Naar fra Scenen man har banlyst Fast vor egen Poesi For pariser Slibrigheder Og det tydske Skryderi." Men - lad os trøste os - desuagtet vil Oehlenschläger, nok overleve Scribe; medens Oehlenschlager gaaer af i alle danske, norske og svenske Boglader, vil Scribe, blive staaende hos Antiquarerne Salomon, Sæby og Strempel, og Støv vil sætte sig paa Reolen. Da vi ikke kunne udtale denne Tanke saa skjønt som Digteren Juul, ville vi citere hans Ord paa Vers: "(Troer Du) "Ei, at Oehlenschlägers Toner Stolt vil gjennem Norden gaae, Naar hos Antiquaren Scribe Staaer med Glemselsstovet paa?" - Maa man spørge vedkommende Indsender, om den Krigsraad Rampe, der ommeldes i den i Svendborg Amtsavis Nr. 139 indførte Dom, er den samme som for 20 Aar siden deponerede sit Rygte i Generalcommandoens Penge-Kasse i Fredericia; thi hiin Dom taler rigtignok intet om, at dens Helt har noget Rygte.